ΕΝΔΕΙΚΤΙΚΗ ΑΠΑΝΤΗΣΗ
Θέμα 4ο
1. Η εμπειρική αρχή της ευστάθειας υπαγορεύει «τα βαριά φορτία κάτω». Στην προκειμένη περίπτωση φαίνεται ο Υποπλοίαρχος να έχει σχεδιάσει να βάλει τα ελαφριά φορτία κάτω και τα βαριά πάνω αντίθετα προς την εμπειρική αρχή της ευστάθειας.
2. Η βασική αρχή της καλής στοιβασίας υπαγορεύει ότι όταν δεν υπάρχει δυνατότητα να στοιβαχτούν τα φορτία σε ξεχωριστά υπoφράγματα ή ξεχωριστά κύτη, τότε «αυτά που θα βγουν στο τελευταίο λιμάνι να φορτωθούν πρώτα». Αντίθετα προς αυτή την  βασική αρχή της καλής στοιβασίας, στην προκειμένη περίπτωση φαίνεται ο Υποπλοίαρχος να έχει σχεδιάσει τα φορτία που θα βγουν στο πρώτο λιμάνι να φορτωθούν πρώτα.
3. Τα φορτία μεταξύ τους πρέπει να είναι συμβατά, διότι τα διαφορετικά φορτία μπορεί να προκαλέσουν ζημιά το ένα στο άλλο από οσμές. Στην προκειμένη περίπτωση ο Υποπλοίαρχος φαίνεται να σχεδιάζει να φορτωθούν δυο φορτία στο ίδιο κύτος που δεν είναι συμβατά μεταξύ τους και όπου το ένα μπορεί να προκαλέσει ζημιά στο άλλο από έντονες οσμές.
4. Τα φορτία σε σακιά και τα μικρά σε μέγεθος συσκευασίας θα πρέπει να φορτώνονται στο Νο. 1 κύτος που δεν είναι καλά τετραγωνισμένο λόγω του υδροδυναμικού σχήματος σε αυτό το μικρό πλοίο γενικού φορτίου. Ο Υποπλοίαρχος φαίνεται να έχει σχεδιάσει να φορτώσει μια παρτίδα φορτίου με σακιά στο κύτος Νο. 3 που είναι καλά τετραγωνισμένο και μια παρτίδα με μεγάλα τετράγωνα κιβώτια στο πλωριό κύτος Νο. 1 που δεν είναι καλά τετραγωνισμένο.
5. Τα φορτία πρέπει να είναι προστατευμένα από τη θερμότητα (π.χ. από τη γειτνίαση τους με τις δεξαμενές καυσίμων ή το μηχανοστάσιο). Στην προκειμένη περίπτωση ο Υποπλοίαρχος φαίνεται να έχει σχεδιάσει να τοποθετήσει φορτίο που είναι ευαίσθητο στη θερμότητα στο πρυμναίο μέρος του κύτους Νο. 4, το οποίο γειτνιάζει απευθείας  από κάτω και από τα πλάγια με τις δεξαμενές καυσίμων και από πρύμα με το μηχανοστάσιο.
